Vilnius, 2025 m. birželio 20 d.

**Tyrimas atskleidė, pagal ką Lietuvos gyventojai renkasi vaisius ir daržoves: svarbiausi trys kriterijai**

**Svarbiausias kriterijus Lietuvos gyventojams renkantis vaisius ir daržoves – jų šviežumas, atskleidė naujausias „Lidl Lietuva“ užsakymu bendrovės „Norstat“ atliktas tyrimas. Remiantis apklausos duomenimis, net 8 iš 10 Lietuvos gyventojų vaisius ir daržoves renkasi pagal jų šviežumą, taip pat respondentams svarbi jų kaina bei išvaizda.**

Pasak „Lidl Lietuva“ korporatyvinių reikalų ir komunikacijos vadovo Antano Bubnelio, vaisiai ir daržovės – produktai, kuriuos klientai renkasi itin atidžiai, siekdami praturtinti savo mitybą įvairiais vitaminais bei mineralais. Skirtingai nei daugelis kitų prekių, ši kategorija yra labai jautri laikymo sąlygoms ir laikui, todėl šviežumas čia tampa ne tik pageidautina savybe, bet ir būtinybe.

„Apklausa atskleidė, kad Lietuvos gyventojai didelį dėmesį taip pat skiria vaisių ir daržovių kainai – šis aspektas svarbus 66 proc. apklaustųjų. Pusė tyrimo dalyvių šiuos produktus renkasi ir pagal išvaizdą, ketvirtadalis apklaustųjų skiria daugiau dėmesio kilmės šaliai bei produktų ekologiškumui, o šiek tiek daugiau nei penktadalis – sezoniškumui. Kaip ir kitose prekių kategorijose, taip ir vaisių bei daržovių skyriuje siekiame derinti aukštą kokybę su žema kaina“, – sako A. Bubnelis.

Jis priduria, jog atsižvelgiant į klientų prioritetus prekybos tinklas skiria išskirtinį dėmesį, kad „Lidl“ parduotuvių lentynose būtų tik šviežiausia produkcija. Tai siekiama užtikrinti visuose tiekimo etapuose – nuo ūkių iki logistikos centrų bei transportavimo į parduotuves, kurias šviežias derlius pasiekia kiekvieną dieną.

Tyrimas taip pat parodė, kaip dažnai šviežius vaisius ir daržoves perka Lietuvos gyventojų – pusė apklaustųjų juos įsigyja 2-3 kartus per savaitę. Pasak A. Bubnelio, klientų įprotis užsukti įsigyti daržovių bei vaisių keletą kartų per savaitę pastebimas ir „Lidl“ parduotuvėse, todėl prekybos tinklas siekia užtikrinti, kad ne tik šviežios gėrybės į parduotuves būtų pristatomos kasdien, bet ir kad prekybos salėje jos būtų nuolat perrenkamos.

„Siekiame, kad klientai parduotuvėse visada rastų platų šviežiausių vaisių bei daržovių pasirinkimą, todėl daug dėmesio skiriame sezoninėms gėrybėms. Vasaros sezono metu parduotuvių lentynose galima rasti šiųmečių šviežių agurkų, arbūzų, trešnių, braškių, nektarinų, salotų, paprikų“, – tikina A. Bubnelis.

**Iš logistikos centrų į parduotuves – per keletą valandų**

Vaisių ir daržovių kokybei bei šviežumui itin svarbus laikas, todėl siekiant, kad klientus pasiektų kuo šviežesnis derlius „Lidl“ stengiasi, jog vaisiai ir daržovės iš logistikos centrų į parduotuves iškeliautų kuo greičiau.

„Vaisių bei daržovių gabenimui pasitelkiame sunkvežimius, kurių priekabos turi skirtingų temperatūrų zonas. Tai leidžia vos vienu sunkvežimiu į parduotuvę atgabenti skirtingų laikymo sąlygų reikalaujančius vaisius bei daržoves, tuo pačiu išlaikant aukštą jų kokybę bei šviežumą. Dėl šių sprendimų derlius, pavakarę atkeliavęs į „Lidl Lietuva“ logistikos centrus, kuriuose atidžiai patikrinama jo kokybė, vos per kelias valandas yra išskirstomas į skirtingas parduotuves ir ryte klientai jau gali mėgautis šviežia produkcija“, – akcentuoja „Lidl Lietuva“ kokybės užtikrinimo vadovas Karolis Lebednikas.

Jis pasakoja, kad skirtingas temperatūros zonas palaikantys sunkvežimiai padeda užtikrinti, jog klientai parduotuvių lentynose galėtų įsigyti šviežiausias gerybes už žemą kainą. Toks sprendimas leidžia skirtingą produkciją gabenti vienu metu, todėl nereikia atskirų transporto priemonių. Tai ne tik sumažina išlaidas, bet ir prisideda prie tvaresnio tiekimo proceso.

**Kokybė ir šviežumas prasideda ūkiuose**

Siekiant užtikrinti kuo kokybiškesnius vaisius bei daržoves, svarbu atkreipti dėmesį ir į tai, kaip jie buvo užauginti. Pasak K. Lebedniko, visiems „Lidl“ vaisių ir daržovių augintojams Lietuvoje ir kitose šalyse taikomi griežti reikalavimai, kad būtų užtikrinta ne tik produkcijos kokybė, bet ir vartotojų sveikatai palankesni pasirinkimai bei atsakingas požiūris į aplinką ir darbuotojus.

„Mūsų reikalavimai augintojams – griežtesni negu reikalauja Europos Sąjungos (ES) Pesticidų likučių kontrolės reglamentas ir vieni griežčiausių Lietuvos rinkoje. Reikalaujame, kad šviežiuose vaisiuose ir daržovėse nustatytas veikliųjų medžiagų likučių kiekis neviršytų trečdalio leistinos normos, numatytos pagal ES reikalavimus. Taip pat juose negali būti daugiau kaip penkių rūšių auginimo metu naudotų veikliųjų medžiagų likučių. Siekdami įsitikinti, kad ūkiai tikrai laikosi šių reikalavimų, mes reguliariai atliekame analitinius laboratorinius tyrimus dėl veikliųjų medžiagų likučių ir kitų, „Lidl“ bei teisės aktais nustatytų, reikalavimų laikymosi“, – pasakoja „Lidl Lietuva“ kokybės užtikrinimo vadovas.

Jis priduria, kad „Lidl Lietuva“ ne tik siekia užtikrinti aukštą produktų kokybę bei išskirtinį šviežumą, bet ir skiria didelį dėmesį socialinei atsakomybei. Pavyzdžiui, visiems „Lidl Lietuva“ tiekėjams yra privaloma turėti „Global G.A.P.“ sertifikavimo sistemą bei papildomą modulį GRASP – tai įrodo, kad darbdavys yra atsakingas savo darbuotojų atžvilgiu.

Aukščiausios kokybės vaisius ir daržoves už žemą kainą galima rasti 81 „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)